

REPUBLIKA HRVATSKA

DUBROVAČKO - NERETVANSKA ŽUPANIJA

O P Ć I N A T R P A N J

**Povjerenstvo za provedbu natječaja o primanju u službu referenta / komunalno prometnog redara u Jedinstveni upravni**

**odjel Općine Trpanj**

podnosi Pročelnici Jedinstvenog upravnog odjela Općine Trpanj slijedeće

**I Z V J E Š Ć E**

**O PROVEDENOM POSTUPKU**

**PO NATJEČAJU ZA ZAPOŠLJAVANJE REFERENTA/ KOMUNALNO -PROMETNOG REDARA NA NEODREĐENO VRIJEME**

Mjesto održavanja sastanka Povjerenstva: Općina Trpanj, Ured načelnika,

Datum održavanja sastanka povjerenstva: 12.7.2018.

Sat održavanja sastanka: 15.00 do 15.30

**Povjerenstvo za provedbu natječaja o primanju u službu referenta / komunalno prometnog redara, u Jedinstveni upravni odjel Općine Trpanj izrađuje Izvješće o provedenom postupku po oglasu za zapošljavanje, te rang listu kandidata za zapošljavanje na navedeno radno mjesto.**

**OBJAVA OGLASA:**

**Dana 30. svibnja 2018. godine** u Oglasniku Narodnih novina, broj: 49/2018., na web stranicama Općine Trpanj, te putem nadležne službe za zapošljavanje – HZZ Područni ured Dubrovnik, objavljen je oglas za prijam u službu na radno mjesto

u Jedinstvenom upravnom odjelu Općine Trpanj:

1. referent/komunalno prometni redar – 1 izvršitelj/ica, na neodređeno vrijeme, zbog obavljanja privremenih poslova, uz probni rad od 2 (dva) mjeseca.

Opći uvjeti:

- punoljetnost,

- hrvatsko državljanstvo,

- zdravstvena sposobnost za obavljanje poslova radnog mjesta na koje se osoba prima

Posebni uvjeti:

– srednja stručna sprema

– najmanje 1 godine radnog iskustva na odgovarajućim poslovima

– poznavanje rada na računalu

– položen državni stručni ispit

– vozačka dozvola za upravljanje vozilima B-kategorije

Upute i obavijesti kandidatima su objavljene na web stranici Općine Trpanj dana 4. lipnja 2018. godine.

**IMENOVANJE POVJERENSTVA:**

**Dana 22. svibnja 2018. godine**, Pročelnica Jedinstvenog upravnog odjela Općine Trpanj, donijela je Odluku o imenovanju Povjerenstva za provedbu natječaja za prijam referenta/komunalno prometnog redara u Jedinstveni upravni odjel Općine Trpanj, u sastavu:

1. Ines Vlahović Cibilić, dipl. iur., Pročelnica JUO Orebić, predsjednica Povjerenstva
2. Antonija Prišlić, univ. spec. oecc., član Povjerenstva,
3. Josip Nesanovnić, dipl. oecc., Predsjednik Općinskog vijeća Općine Trpanj, član Povjerenstva

**PRIJAVA KANDIDATA:**

**Dana 20. lipnja 2018. godine** Povjerenstvo se sastalo, te otvorilo prijave kandidata. Utvrđeno je da su se na objavljeni natječaj prijavila dva kandidata i to:

* Boris Lovrić, iz Breze, Ismeta Šarića 15, BiH i
* Ozren Kapor iz Orebića, Bana Josipa Jelačića 80.

Nakon pojedinačno pregledanih prijava na natječaj i dokumentacije priložene prijavama na natječaj Povjerenstvo je utvrdilo da prijava Borisa Lovrića ne ispunjava formalne uvjete iz razloga što je kao dokaz o završenoj spremi dostavio presliku diplome o završenoj srednjoj školi-gimnaziji M.Rizvić u Brezi (BiH) i presliku diplome Univerziteta u Sarajevu, Fakulteta za kriminalistiku, kriminologiju i sigurnosne studije – BiH o stjecanju akademske titule i stručnom zvanju bakalaure kriminalistike, bez dokaza o nostrifikaciji – priznavanju inozemnih navedenih kvalifikacija (svjedodžbe i diplome) u Republici Hrvatskoj radi zapošljavanja u Republici Hrvatskoj.

Pored toga imenovani kandidat je umjesto traženih dokaza o nekažnjavanju sukladno člancima 15 st.1. i 16. Zakona o službenicima i namještenicima u lokalnoj i područnoj (regionalnoj) samoupravi (NN 86/08, 61/11 i 4/18), dostavio uvjerenje BiH, Federacije BiH Zeničko-Dobojskog kantona, Kantonalnog suda u Zenici broj 004-0-Kr-16-001123 od 177.03.2018.g.o tome da pred tim sudom nije podignuta optužnica „koja je stala na pravnu snagu, a niti je izrečena nepravosnažna osuđujuća ptesuda za krivično djelo za koje je propisana kazna zatvora do 5 godina ili novčana kazna kao glavna kazna.“ Predmetnim, naprijed navedenim dokumentom imenovani kandidat nije dokazao ispunjavanje traženog uvjeta o nekažnjavanju sukladno člancima 15.st.1. i 16. Zakona o službenicima i namještenicima u lokalnoj i područnoj (regionalnoj) samoupravi, te se prijava ovog kandidata ocjenjuje kao nepotpuna i neuredna te se nije ni razmatrala.

Povjerenstvo je pregledom prijave i priložene dokumentacije kandidata Ozrena Kapora, jednoglasno utvrdilo da je kandidat dostavio svu dokumentaciju traženu oglasom, te da time zadovoljava uvjete za prijavu na oglas.

Obavijest o pozivu na testiranje je objavljena na web stranici Općine Trpanj, dana 05. srpnja 2018.g. kada je istaknuta i na oglasnim pločama Općine.

**PISMENA PROVJERA ZNANJA:**

**Dana 12. srpnja 2018. godine,** s početkom u 13.00 sati, provedena je pismena provjera znanja, kojoj je pristupio prijavljeni kandidat. Pitanja i odgovori su oblikovani iz naznačenih Zakona i Odluka u javno objavljenim Uputama kandidatima i povezani su s radnim zadacima koje će referent obavljati. Ispit je sadržavao deset pitanja. Ispit je uvezan u neodvojivu cjelinu, pitanja su označena rednim brojevima s prostorom za vlastoručne potpise kandidata i člana povjerenstva. Ispit je kandidat stavio u zalijepljenu kovertu te predao povjerenstvu u 13.55 sati, nakon isteka 60 minuta predviđenih za pisanje testa.

**Dana 12. srpnja 2018. godine**, u 14.00 sati, u Uredu načelnika, Povjerenstvo se sastalo i otvorilo kovertu s ispitom te započelo s utvrđivanjem broja i sadržaja pitanja i provjerom točnosti odgovora. Bodovanje odgovora se vršilo na način:

* sveobuhvatan, cjeloviti, odgovor 2 boda,

Maksimum mogući broj bodova po testu je 30 bodova.

Kandidat koji na ispitu ostvari najmanje 50 % bodova biti će pozvan na intervju.

Usporedbom odgovora kandidata s odgovorima na postavljena pitanja dobiveni su rezultati i rang kandidata kako slijedi:

Rang lista kandidata po broju bodova:

|  |  |
| --- | --- |
| **r. br.** | **Ozren Kapor** |
| **pitanja** |
| **1.** | 2 |
| **2.** | 2 |
| **3.** | 2 |
| **4.** | 1 |
| **5.** | 2 |
| **6.** | 2 |
| **7.** | 2 |
| **8.** | 2 |
| **9.** | 2 |
| **10.** | 1 |
| **11.** | 1 |
| **12.** | 2 |
| **13.** | 0 |
| **14.** | 2 |
| **15.** | 2 |
| **UKUPNO:** | **25** |

1. **Ozren Kapor iz Orebića, 25/30 bodova, (više od 50%)**

Utvrđeno je da se na intervju, te provjeru poznavanja rada na računalu za radno mjesto referenta / komunalno prometnog redara, koji se održao **12. srpnja 2018. godine,** telefonskim putem pozvao Ozren Kapor iz Orebića, srednja stručna sprema brodograđevinski tehničar smjera, budući je prijavljeni kandidat koji je ostvario više od 50% bodova na pismenoj provjeri znanja.

Ocjenjivanje ispita je završeno u 14.09 sati.

**INTERVJU:**

**Dana 12. srpnja 2018. godine.,** u 15.00 sati, u skladu sa telefonskim pozivom, u ured načelnika Općine Trpanj, intervjuu je pristupio Ozren Kapor iz Orebića.

Intervju se sastojao od općenitih pitanja u svezi sa obavljanjem poslova komunalnog redara, propitivanja razmišljanja kandidata u odnosu na praktičan rad na terenu, komunikacijskih vještina kandidata, te općeg poznavanja prostora Općine Trpanj. Također se razgovaralo o važnosti administrativnog aspekta poslovanja i vrijednostima vođenja točnih i preciznih evidencija.

Nakon provedenog intervjua članovi povjerenstva su kandidata jednoglasno ocijenili kako slijedi:

|  |  |
| --- | --- |
| **Ime i prezime kandidata** | **Bodovi - intervju** |
| **Ozren Kapor iz Orebća** | 10 |

Intervju je završen u 15.30 sati.

**RANG LISTA KANDIDATA:**

**Dana 12. srpnja 2018. godine,** Povjerenstvo se sastalo kako bi izradilo ovo izvješće o provedenom postupku, te utvrdilo konačnu listu kandidata za radno mjesto referenta/komunalno prometnog redara u Općini Trpanj.

Temeljem provedenog postupka, opisanog u ovom izvješću, za provedbu oglasa o prijemu u službu referenta / komunalno prometnog redara, u Jedinstveni upravni odjel Općine Trpanj, Povjerenstvo utvrđuje slijedeće:

|  |  |  |
| --- | --- | --- |
| **Redni broj:** | **Ime i prezime** | **Bodovi** |
| **Pismena provjera znanja** | **Intervju** | **Ukupno:** |
| **1.** | **Ozren Kapor iz Orebića** | **10/10** | **10/10** | **20/20** |

Temeljem članka 23. Zakona o lokalnim službenicima i namještenicima, ovo izvješće i rang lista kandidata dostaviti će se pročelniku Jedinstvenog upravnog odjela Općine Trpanj te se predlaže prijem u službu i raspored na radno mjesto referent / komunalno - prometni redar, Ozrena Kapora iz Orebića, Bana J. Jelačića 80, SSS, brodograđevinskitehičar.

Povjerenstvo:

Ines Vlahović Cibilić Antonija Prišlić Josip Nesanović